**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՎԱՐՉԱՊԵՏ**

**Ո Ր Ո Շ Ու Մ**

**2020 թվականի N -Ն**

**ԾԽԱԽՈՏԱՅԻՆ ԱՐԴՅՈՒՆԱԲԵՐՈՒԹՅԱՆ ՄԵՋ ՆԵՐԳՐԱՎՎԱԾ ԱՆՁԱՆՑ ԿՈՂՄԻՑ ԾԽԱԽՈՏԱՅԻՆ ԱՐՏԱԴՐԱՏԵՍԱԿՆԵՐԻ, ԾԽԱԽՈՏԱՅԻՆ ԱՐՏԱԴՐԱՏԵՍԱԿՆԵՐԻ ՓՈԽԱՐԻՆԻՉՆԵՐԻ ՎՆԱՍԱԿԱՐ ԱԶԴԵՑՈՒԹՅԱՆ ՄԱՍԻՆ ԲՆԱԿՉՈՒԹՅԱՆՆ ԻՐԱԶԵԿԵԼՈՒ ԿԱՐԳԸ** **ՀԱՍՏԱՏԵԼՈՒ ՄԱՍԻՆ**

Հիմք ընդունելով «**Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին» օրենքի 8-րդ հոդվածի 1-ին մասի 5-րդ կետը** Կառավարությունը **որոշում է.**

1. Հաստատել ծխախոտային արդյունաբերության մեջ ներգրավված անձանց կողմից ծխախոտային արտադրատեսակների, ծխախոտային արտադրատեսակների փոխարինիչների վնասակար ազդեցության մասին բնակչությանն իրազեկելու կարգը` համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հավելված**

**Կառավարության 2020 թվականի**

**-- --ի N ---Ն որոշման**

**ԿԱՐԳ**

**ԾԽԱԽՈՏԱՅԻՆ** **ԱՐԴՅՈւՆԱԲԵՐՈւԹՅԱՆ ՄԵՋ ՆԵՐ­ԳՐԱՎ­ՎԱԾ ԱՆՁԱՆՑ ԿՈՂՄԻՑ ԾԽԱԽՈՏԱՅԻՆ ԱՐՏԱ­ԴՐԱՏԵՍԱԿՆԵՐԻ, ԾԽԱԽՈՏԱՅԻՆ ԱՐՏԱԴՐԱՏԵՍԱԿՆԵՐԻ ՓՈԽԱՐԻՆԻՉՆԵՐԻ ՎՆԱ­ՍԱԿԱՐ ԱԶԴԵ­ՑՈւԹՅԱՆ ՄԱՍԻՆ ԲՆԱԿ­ՉՈՒ­ԹՅԱՆՆ ԻՐԱ­ԶԵ­ԿԵ­ԼՈւ**

1. Սույն Կարգով սահմանվում է ծխախոտային արդյունաբերության մեջ ներգրավված անձանց (ծխախոտային արտադրատեսակներ կամ ծխախոտային արտադրատեսակների փոխարինիչների արտադրողներ կամ ներմուծողներ կամ մեծածախ իրացնողներ) կողմից ծխախոտային արտադրատեսակների, ծխախոտային արտա­դրա­­տեսակների փոխարինիչների վնա­սակար ազդե­ցության մասին բնակչությանն իրա­զե­կե­լու կարգը:

2. Ծխախոտային արդյունաբերության մեջ ներգրավված անձինք պարտավոր են բնակչությանը տեղեկատվություն տրամադրել ծխախոտային արտադրատեսակների, ծխախոտային արտադրատեսակների փոխարինիչների բաղադրության, օգտագործման ընթացքում արտանետվող նյութերի և բաղադրիչների նկատմամբ իրականացված տոքսիկոլոգիական հետազոտությունների մասին:

3. Ծխախոտային արտադրատեսակների, ծխախոտային արտադրատեսակների փոխարինիչների (յուրաքանչյուր ապրանքատեսակի համար` ըստ ապրանքանիշի և տեսակի) մասին բնակչության իրազեկման տեղեկատվությունը ներառում է.

1) ծխախոտային արտադրատեսակների, ծխախոտային արտադրատեսակների փոխարինիչների բաղադրության մասին տեղեկատվություն.

2) ծխախոտային արտադրատեսակների, ծխախոտային արտադրատեսակների փոխարինիչների օգտագործման ընթացքում արտանետվող նյութերի լաբորատոր հետազոտությունների մասին տեղեկատվություն.

3) ծխախոտային արտադրատեսակների, ծխախոտային արտադրատեսակների փոխարինիչների բաղադրիչների նկատմամբ իրականացված տոքսիկոլոգիական հետազոտությունների մասին տեղեկատվություն:

4. Ծխախոտային արտադրատեսակների, ծխախոտային արտադրատեսակների փոխարինիչների բաղադրության մասին տեղեկատվությունը (այնքանով, որքանով վերաբերելի և կիրառելի է) ներառում է ծխախոտը, բաղադրիչները, ներառյալ այդ բաղադրիչները պատրաստելու համար օգտագործվող նյութերը, հավելանյութերը, վերամշակման ընթացքում առաջացած հավելանյութերը, ծխախոտում հայտնաբերված մնացորդային նյութերը (պահեստավորումից և վերամշակումից հետո) և այն նյութերը, որոնք ներթափանցում են արտադրատեսակի մեջ փաթեթավորման նյութից:

5. Ծխախոտային արտադրատեսակների, ծխախոտային արտադրատեսակների փոխարինիչների լաբորատոր հետազոտությունների մասին տեղեկատվությունը ներառում է ծխախոտային արտադրատեսակների, ծխախոտային արտադրատեսակների փոխարինիչների նպատակային օգտագործման ընթացքում արտանետվող նյութերը:

6. Ծխախոտային արտադրատեսակների, ծխախոտային արտադրատեսակների փոխարինիչների բաղադրիչների նկատմամբ իրականացված տոքսիկոլոգիական հետազոտությունների մասին տեղեկատվությունը ներառում է նշված հետազոտության իրականացման մասին նշում:

7. Տեղեկատվությունը տրամադրվում է Հայաստանի Հանրապետության առողջապահության բնագավառի պետական կառավարման լիազոր մարմնին մինչև յուրաքանչյուր հաջորդ տարվա փետրվարի մեկը:

8. Սույն կարգի 3-րդ կետով նախատեսված տեղեկատվությունը, ինչպես նաև ծխախոտային արտադրատեսակների, ծխախոտային արտադրատեսակների փոխարինիչների բաղադրության, օգտագործման ընթացքում արտանետվող նյութերի վնասակար ազդեցության մասին տեղատվությունը հրապարակվում է Առողջապահության նախարարության պաշտոնական կայքում: